పర్దీప్ చౌదరి

పర్దీప్ చౌదరి  హర్యానా రాష్ట్రానికి చెందిన రాజకీయ నాయకుడు. ఆయన 2009, 2019 శాసనసభ ఎన్నికలలో కల్కా నుండి రెండుసార్లు ఎమ్మెల్యేగా ఎన్నికయ్యాడు.

రాజకీయ జీవితం
పర్దీప్ చౌదరి ఇండియన్ నేషనల్ లోక్ దళ్  ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2005 శాసనసభ ఎన్నికలలో కల్కా నుండి  ఐఎన్ఎల్‌డీ అభ్యర్థిగా పోటీ చేసి ఓడిపోయాడు. ఆయన 2009 శాసనసభ ఎన్నికలలో  ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సత్వీందర్ సింగ్ రాణాపై 21,187 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

పర్దీప్ చౌదరి 2014 శాసనసభ ఎన్నికలలో కల్కా నుండి  ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లతికా శర్మ చేతిలో ఓడిపోయాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2019 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి లతికా శర్మపై 5,931 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. పర్దీప్ చౌదరి 2024 శాసనసభ ఎన్నికలలో కల్కా నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శక్తి రాణి శర్మ చేతిలో ఓడిపోయాడు. 
మూలాలు 	  

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2019 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు